بسم الله الرحمن الرحيم
السلام عليكم و رحمة الله و بركاته
من ساعة أما دخلت عالم المدونات بحلم يتبعت لي تاج و بصراحة كنت متأكد من أنه خلاص علي وشك الوصول من شخص معين بس موصلش و ربنا كرمني بالأستاذ أحمد و بعت لي و بعد أما وصل التاجين كمان مش تاج واحد قلت ياريتني ما دعيت بكدع علشان أتضح أنه موضوع صعب بجد بس هأحول السؤال اللي مش هأعرف أجاوبه مش هأعرف هأعمل اية يعني
التاج الأول
أية اللي هيحصل لإيميلك لما تموت؟
أولا عمري ما فكرت في الموضوع ده بس عادي زي اللي بيحصل لحد يعمل إيميل و ما يستخدموش تاني أسألو مواقع الإيميلات
أديت الباسورد لحد قبل كده؟
لأ طبعا عمري
هو في واحد مرة أتزنقت و أستخدمت الكمبيوتر بتاعه و تنح و وقف و أنا بأكتب الباسورد و لما رجعت البيت غيرتها علي طول
لو أة علاقتك بيه أية؟
قلت لأ
أسمك؟
محمد
أسم الدلع اللي مشهور به وسط صحابي؟
أسم العائلة مش هينفع أقوله معلش
عمرك؟
24
برجك؟
العقرب
مجال الدراسة؟
الكيميــــــــــــــــــــــــــــــــــــــــاء
السفر بالنسبة لك؟
حلم كبير
يارب يتحقق و يكون فيه الخير
المود بتاعي؟
كوكتيل
وقت فراغك بتعمل فيه أية؟
هو تقريبا اليومين دول حياتي كلها وقت فراغ
يعني داخل مرحلة إدمان النت و الكمبيوتر
الأكلة المفضلة؟
البفتيك
بس بتعذب بعدها و أقعد أشرب مياه للصبح
الصفات اللي أخدتها من بابا؟
!!!!!!!!
الصفات اللي أخدتها من ماما؟
!!!!!!!
أكتر ست حاجات بكرهها؟
الخيانة
الكذب
الخوف الصفة دي في
الكسل الصفة دي كمان في
التفاهة
التملق هو في كلمة مش مؤدبة بتتقال عليه و الحدق يفهم علشان في بنات هنا
أكتر ست حاجات بتحبها؟
الأيام اللي بأكون فيها سعيد بعلاقتي مع ربنا و الحمد لله كانت كتير و أختفت بس بدأت ترجع تاني الحمد لله
النجاح
الأمل
الصداقة مش موجودة حاليا بس بردوا في مشروع مهم شغال حاليا فيه يارب يستمر
جو الشتا
النسكافيه تفاهة معلش
الشغل بالنسبة لي ؟
أهم شئ في الدنيا
أنا بشتغل حاليا بس مش بحب الشغل اللي أنا فيه بس إن شاء الله بأجتهد فيه علشان ربنا يرزقني بالشغل اللي أحبه إن شاء الله
الكمبيوتر بالنسبة لي ؟
حاليا كل شئ في حياتي الصداقة عالم المدونات حتي الإنحراف عليه
نفسي أستخدمه كمحترف في شغل
التاج التاني
أية الخمس حاجات اللي محدش يعرفها عنك؟
شخصيتي الحقيقية محدش يعرفني خالص حتي أقرب صحابي أنا مع كل مجموعة بشخصية مختلفة أو علشان محدش يقول علي بوشين بجزء من شخصيتي مع كل مجموعة من الأصدقاء بس الشخصية الكاملة محدش يعرفها غير تقريبا واحد
إني عاطفي جدا و حالم جدا
إني ساعات الحمد لله بيكون رأئي صح
إني جدع جدا
إني طيب لدرجة الهبل
أية ده الحمد لله خلصوا
شكرا جدا أستاذ أحمد علي التاجين دول بجد كان نفسي أعمل تاج جدا الحقيقة مكدبش عليك
بأمرر التاجين دول لكل حد يلاقي أسمه في قائمة الإتصال السريع بتاعتي
و اللي وصل له قبل كده خلاص مش مشكلة و
و الزائريت اللي مش موجودين في القائمة ممكن لو عايزين كأني بعته لهم بس بجد هو موضوع صعب جدا
سلام يا أصدقائي